MARMILLOD:  Nei, es handlet sich um en Argentinisch-Schwiezerische Expedition, denn mir sind vo  zwei junge Argentinier begleitet worde. De Einte isch de Argentinische Gebirgsgruppelieutnant Francisco Ibanez, 25 Jahr alt , der scho 6 Mal uf em Gipfel gsi isch und also i dere Hinsicht de Rekord besitzt, der anderi heisst Fernando Grajales und isch au scho mal uf em Gipfel gsi. Dur de Lieutnant Ibanez haend mer Militaer Muhltier koenne Benuetze , und ae so s'Material ueber die erst Groellhalde hinweg, bis zum Afang vo deFelsbasis transportiere, also bis ungefaehr 5400 Meter hoech. Bis zu daere Stell,wo mer  ueses erste Zeltlager mit zwei Zelt ufgstellt haend, isch min Ma uebrigens scho 1952 mit zwei Franzoesische Alpiniste gange um de Weg z'recognoziere. Mi haend bis doet hi au no en fuefte Ma, Horche Guacordo mit gno, der aber mit de Muhltier, d'Zelt wieder zruck transportiert haett. Mir sind denn mit ueserne Schlafsaeck allei wieter gstiege.    INTERVIEWER:  Wieviel Tag haend sie fuer die Expedition brucht?